ઇક્વિટી માર્કેટમાં કરેક્શન અને વેપારયુદ્ધને લીધે વૈશ્વિક સોનાના ભાવ 1300ની સપાટી નજીક સ્થિર રહી શક્યા છે. જોકે, ઊંચા મથાળેથી નફારૂપી વેચવાલી ઓવરનાઇટમાં જરૂર આવી હતી. ન્યૂ યૉર્ક સોનું 1302 ડૉલર સુધી ઊંચકાયા પછી આ લખાય છે ત્યારે 1298 હતુ. એકંદરે બુલિયન બજારમાં વધઘટ સાવ ટૂંકી છે. યુરોપિયન સેન્ટ્રલ બૅન્કે ગુરુવારે વ્યાજના દર સ્થિર રાખ્યા હતા. એ કારણે ડૉલરના મૂલ્યમાં મજબૂતી જોવા મળી હતી. ઇક્વિટી માર્કેટમાં વેચવાલીને લીધે સુસ્તી હતી. જોકે સોનું ખરીદવામાં રોકાણકારોનો ખાસ ઉત્સાહ ન હતો.